Komisjoni määrus (EÜ) nr 92/97,

20. jaanuar 1997,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2493/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et järgides ühenduses jõus olevaid meetmeid, mis on seotud tekstiiltoodete kahekordse kontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni pidaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Kui ühenduses kehtivatest meetmetest, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse kontrolliga nende importimisel ühendusse, ei tulene teisiti, võib 60 päeva jooksul vastavalt määruse (EMÜ) nr 2913/92 artikli 12 lõikele 6 jätkuvalt tugineda liikmesriikide tolliasutuste antud siduvale tariifiinformatsioonile, mis ei vasta enam käesoleva määruse sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. jaanuar 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 338, 28.12.1996, lk 27.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

1 | 2 | 3 |

1.Sirgelõikeline, kaarja äärisega rõivaese, mis katab ülakeha kuni puusadeni ning on valmistatud paksust ühevärvilisest silmkoekangast (100 % polüestrit), millel on vähem kui 10 silmusrida sentimeetri kohta kummaski suunas.Rõivaese on pikkade kätistega varrukatega, kraega ning eest täielikult avatav, kusjuures vasak pool kinnitatakse parema poole peale.Rõivaeseme esiosale on õmmeldud rinnatasku.(Kampsunitaoline rõivaese)(Vt foto nr 551) | 61103091 | Klassifikatsioon põhineb koondnomenklatuuri tõlgendamise üldeeskirjadel 1 ja 6, grupi 61 märkustel 4 ja 9 ning rubriikide 6110, 611030 ja 61103091 sõnastusel. Kõnealust rõivaeset ei saa klassifitseerida CN-koodi 6105 alla kuuluvaks särgiks, kuna silmusridade arv sentimeetri kohta on väiksem kui 10. |

2.Kerge avar varrukateta rõivaese, mis on valmistatud labasekoelisest riidest (100 % puuvilla) ning on ette nähtud keha üla- ja alaosa katmiseks ja ulatub pahkluudeni (umbes 122 cm pikkune).Rõivaeseme esitükk on sügava kaelaväljalõikega, eest täielikult avatav ja nööpidega suletav, kusjuures parem pool kinnitatakse vasaku poole peale, ning vöökohast allpool on pealeõmmeldud taskud.Rõivaesemel on 4,5 cm vöökohast allpool algavad küljelõhikud, mille pikkus on umbes 73 cm. Rõivaeseme esiosale on rinna kõrgusele tikitud motiivid ja õmmeldud rinnataskud. Seljaosale vöökoha kõrgusele on õmmeldud kaks samast riidest riba. Need on võimalik kokku siduda.(Kleit)(Vt foto nr 548) | 62044200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6204 ja 62044200 sõnastusega. Vt ka koondnomenklatuuri selgitavaid märkusi koodide 62044100 kuni 62044990 kohta. Rõivaeseme üldilmet ja pikkust arvesse võttes käsitatakse seda küljelõhikutest olenemata kleidina. |

3.Rööptahukakujuline hõõrumiskäsn (14 × 9 × 5 cm), mis koosneb sisalist silmkoekangaga kaetud plastmasskäsnast ning riputusaasast. Kasutatakse kehamassaažiks.(Vannilinad)(Vt foto nr 549) | 63029900 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6 ning CN-koodide 6302 ja 63029900 sõnastusega. Vt ka harmoneeritud süsteemi selgitavaid märkusi rubriigi 6302 kohta. |

4.Hõõrumispadjake, mis koosneb plastmasskäsnast, mis on kaetud ühelt poolt sisalist silmkoekangaga ja teiselt poolt froteesilmkoekangaga (puuvill). Kasutatakse kehamassaažiks. Padjakesel on käes hoidmiseks elastikmaterjalist riba.(Vannilinad)(Vt foto nr 552) | 63029900 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6, XI jaotise märkusega 2. A ning CN-koodide 6302 ja 63029900 sõnastusega. Vt ka harmoneeritud süsteemi selgitavaid märkusi rubriigi 6302 kohta. |

5.Hõõrumisriba (60 × 12 × 2 cm), mis koosneb ramjeest trikookangast ning puuvillast (ramjeed kaaluliselt rohkem), mille vahekihi moodustab plastmasskäsn. Kasutatakse kehamassaažiks. Hõõrumisriba mõlemas otsas on selle kasutamist hõlbustavad tekstiilmaterjalist nöörid.(Vannilinad)(Vt foto nr 553) | 63029900 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6, XI jaotise märkusega 2. A ning CN-koodide 6302 ja 63029900 sõnastusega. Vt ka harmoneeritud süsteemi selgitavaid märkusi rubriigi 6302 kohta. |

+++++ TIFF +++++

|

--------------------------------------------------